ฮุน มาแณต

พลเอก สมเด็จมหาบวรธิบดี ฮุน มาแณต (, สมฺเดจฺมหาบวรธิบดี หุนฺ มาแณตฺฯ; เกิด 20 ตุลาคม พ.ศ. 2520) เป็นทหารบกและนักการเมืองชาวกัมพูชา นายกรัฐมนตรีกัมพูชาคนปัจจุบัน อดีตผู้บัญชาการทหารบกและรองผู้บัญชาการทหารสูงสุดกัมพูชา เป็นบุตรคนที่สองในจำนวนหกคนของฮุน เซน อดีตนายกรัฐมนตรี และ ประธานองคมนตรีแห่งราชอาณาจักรกัมพูชา คนปัจจุบัน กับบุน รานี

 ประวัติ 
ฮุน มาแณต เกิดวันที่ 20 ตุลาคม พ.ศ. 2520 ที่หมู่บ้านเกาะทมา อำเภอเมโมต จังหวัดกำปงจาม ในช่วงที่เขมรแดงปกครองกัมพูชา โดยเป็นบุตรคนที่สองจากทั้งหมดหกคนของฮุน เซน และบุน รานี เขาสืบเชื้อสายจีนแต้จิ๋วจากฮุน เนียง ผู้เป็นปู่Forest (2008), p. 178 "Sino-khmer originaire du district de Krauch Chmar 140, Hun Sèn descend par ses grands-parents paternels d'une famille de propriétaires terriens qui paraît correspondre au stéréotype du Chinois – téochiew ? – implanté en zone rurale, c'est-à-dire aisée mais sans pouvoir administratif. Par sa mère, il descendrait inversement d'une tête de réseau....."Time, Volume 136 (1990), p. 329 Beijing has not softened its hostility toward Hun Sen, but there are subtle signs that China may yet shift its position. Some officials now mention that Hun Sen's grandfather was Chinese, seeming to hint at the possibility of a new.... ในคืนวันเกิด มีแสงสว่างส่องผ่านหลังคาบ้าน ซึ่งฮุน เซน เชื่อว่าบุตรคนนี้เกิดจากอำนาจของสิ่งเหนือธรรมชาติ ที่ได้รับการบูชาในบ้านเกาะทมา

ฮุน มาแณต เติบโตและได้รับการศึกษาทั่วไปในพนมเปญLike father, like son in Cambodia ก่อนสำเร็จการศึกษาจากวิทยาลัยการทหารสหรัฐ (เวสต์พอยต์) เมื่อ พ.ศ. 2542Commencement; West Point Graduates Include Ruler's Son New York Times, May 30, 1999 โดยเป็นบัณฑิตชาวกัมพูชาคนแรกของสถาบันนี้ และเป็นหนึ่งในนักเรียนนายร้อยต่างชาติเพียง 7 คนที่สำเร็จการศึกษาในปีนั้น จากนั้นได้ศึกษาต่อด้านเศรษฐศาสตร์ที่มหาวิทยาลัยนิวยอร์ก ประเทศสหรัฐจนจบปริญญาโท และในปี พ.ศ. 2551 ศึกษาต่อเศรษฐศาสตร์ที่มหาวิทยาลัยบริสตอล ประเทศอังกฤษจนจบปริญญาเอก

ฮุน มาแณต สมรสกับปึจ จันท์โมนี (, เพชฺรฺ จันทฺมุนี) มีบุตรธิดา 3 คน

 การทำงาน 
ฮุน มาแณต ได้เข้าร่วมกองทัพกัมพูชาในปี พ.ศ. 2538 รับราชการกองทัพกัมพูชา ยศร้อยตรี สังกัดกองพลน้อยที่ 70 ฮุน มาแณต ได้รับการประดับยศพลจัตวา เมื่อวันที่ 13 ตุลาคม พ.ศ. 2552 และเลื่อนเป็นพลตรี และดำรงตำแหน่งผู้บัญชาการกองพลน้อยที่ 70 ซึ่งมีหน้าที่ต่อต้านการก่อการร้าย Hun Sen Opens Counterterror Building VOA News, 21 April 2010 และตำแหน่งผู้บัญชาการกองกำลังพิทักษ์ผู้นำ เมื่อวันที่ 3 มกราคม พ.ศ. 2554 “ฮุนเซน” ใหญ่คับเขมร ตั้งลูกชายบัญชา 2 กองพลพิทักษ์พ่อ  เอเอสทีวีผู้จัดการ, 5 มกราคม 2554

ในวิกฤตการณ์ชายแดนไทย–กัมพูชา พ.ศ. 2551–2554 ฮุน มาแณต เป็นผู้บัญชาการรบของฝั่งกัมพูชา และได้รับบาดเจ็บจากการสู้รบในกรณีพิพาทดังกล่าว ต่อมาในปี 2562 เขาดำรงตำแหน่งผู้บัญชาการทหารบกราชอาณาจักรกัมพูชา และรองผู้บัญชาการทหารสูงสุดกัมพูชา

ในวันที่ 26 กรกฏาคม พ.ศ. 2566 ฮุน เซน ได้ประกาศลาออกจากตำแหน่งนายกรัฐมนตรีกัมพูชา และประกาศให้ฮุน มาแณต สืบทอดตำแหน่งนี้ต่อไป โดยพระบาทสมเด็จพระบรมนาถ นโรดม สีหมุนี มีพระบรมราชโองการโปรดเกล้าฯ ให้ฮุน มาแณต ดำรงตำแหน่งนายกรัฐมนตรี เมื่อวันที่ 7 สิงหาคม และรัฐสภากัมพูชามีมติรับรองเขาเมื่อวันที่ 22 สิงหาคม ทั้งนี้ คณะรัฐมนตรีใหม่มีกำหนดสาบานตนเข้ารับตำแหน่งในวันเดียวกัน

 หลักสูตรทหาร 
100x100pxหลักสูตรกระโดดร่ม | กองทัพบกกัมพูชา100x100pxหลักสูตรกระโดดร่ม ชั้นที่ 3 | กองทัพบกสหรัฐ100x100pxหลักสูตรโจมตีทางอากาศ |กองทัพบกสหรัฐ80x80pxหลักสูตรส่งทางอากาศ ชั้นกิตติมศักดิ์ | กองทัพบกไทย80x80pxหลักสูตรส่งทางอากาศ ชั้น 3 | กองกำลังป้องกันตนเองญี่ปุ่น

 เกียรติยศ
 บรรดาศักดิ์ 
 8 สิงหาคม พ.ศ. 2566 – 3 กันยายน พ.ศ. 2566 : เอกอุดมกิตติเทศาภิบาลบัณฑิต ฮุน มาแณต (, เอกฺอุตฺตมฺกิตฺติเทสาภิบาลฺบณฺฑิตฺ หุนฺ มาแณตฺฯ)
 3 กันยายน พ.ศ. 2566 – ปัจจุบัน : สมเด็จมหาบวรธิบดี ฮุน มาแณต (, สมฺเดจฺมหาบวรธิบดี หุนฺ มาแณตฺฯ)

 เครื่องราชอิสริยาภรณ์ 
 80x80px เครื่องราชอิสริยาภรณ์ชาตุปการ
 80x80px เครื่องราชอิสริยาภรณ์พระราชอาณาจักรกัมพูชา ชั้นมหาสิริวัฒน์
 80x80px เหรียญป้องกันประเทศ ประดับดาวทอง 2 ดวง
 80x80px เหรียญป้องกันประเทศ ประดับดาวเงิน 2 ดวง
 80x80px เหรียญป้องกันประเทศ ประดับดาวสำริด 2 ดวง
 80x80px เหรียญอนุสรณ์เฉลิมพระเกียรติ

 อ้างอิง 

 แหล่งข้อมูลอื่น 





หมวดหมู่:นายพลชาวกัมพูชา
หมวดหมู่:บุคคลจากวิทยาลัยการทหารสหรัฐ
หมวดหมู่:ฮุน เซน
หมวดหมู่:ศิษย์เก่าจากมหาวิทยาลัยบริสตอล
หมวดหมู่:ศิษย์เก่าจากมหาวิทยาลัยนิวยอร์ก
หมวดหมู่:บุคคลจากจังหวัดกำปงจาม
หมวดหมู่:นายกรัฐมนตรีกัมพูชา
หมวดหมู่:ชาวกัมพูชาเชื้อสายจีน
มาแณต